Įsakymas netenka galios 2021-01-19:

Lietuvos Respublikos teisingumo ministerija, Įsakymas

Nr. 1R-8, 2021-01-18, paskelbta TAR 2021-01-18, i. k. 2021-00721

Dėl teisingumo ministro 2012 m. kovo 22 d. įsakymo Nr. 1R-90 „Dėl Lietuvos Respublikos Vyriausybės 2008 m. vasario 13 d. nutarimo Nr. 127 „Dėl finansinės paramos vartotojų asociacijoms teikimo“ įgyvendinimo“ pripažinimo netekusiu galios

Suvestinė redakcija nuo 2020-01-10 iki 2021-01-18

Įsakymas paskelbtas: Žin. 2012, Nr. 36-1804, i. k. 1122270ISAK0001R-90

Nauja redakcija nuo 2016-03-30:

Nr. 1R-106, 2016-03-29, paskelbta TAR 2016-03-29, i. k. 2016-06411

LIETUVOS RESPUBLIKOS TEISINGUMO MINISTRAS

ĮSAKYMAS

DĖL LIETUVOS RESPUBLIKOS VYRIAUSYBĖS 2008 M. VASARIO 13 D. NUTARIMO NR. 127 „DĖL FINANSINĖS PARAMOS VARTOTOJŲ ASOCIACIJOMS TEIKIMO“ ĮGYVENDINIMO

2012 m. kovo 22 d. Nr. 1R-90

Vilnius

Vadovaudamasis Lietuvos Respublikos Vyriausybės 2008 m. vasario 13 d. nutarimu Nr. 127 „Dėl finansinės paramos vartotojų asociacijoms teikimo“ 2 punktu,

tvirtinu:

1. Šios sudėties Vartotojų asociacijų pateiktų paraiškų vertinimo komisiją (toliau – komisija):

Neringa Ulbaitė	–	Valstybinės vartotojų teisių apsaugos tarnybos direktorė (komisijos pirmininkė);
Daiva Bliūdžiuvienė	–	Lietuvos Respublikos teisingumo ministerijos Strateginio planavimo ir stebėsenos grupės vyresnioji patarėja (komisijos pirmininko pavaduotoja);
Aida Gasiūnaitė-Stavginskienė	–	Valstybinės vartotojų teisių apsaugos tarnybos Nuotolinės prekybos skyriaus vedėja;
Živilė Kazakevičienė	–	Valstybinės vartotojų teisių apsaugos tarnybos Rekreacinių paslaugų skyriaus vedėja;
Rosita Pletienė	–	Lietuvos Respublikos teisingumo ministerijos Teisinės apsaugos grupės vyriausioji specialistė.

Punkto pakeitimai:

Nr. 1R-8, 2018-01-16, paskelbta TAR 2018-01-16, i. k. 2018-00655

Nr. 1R-40, 2019-01-25, paskelbta TAR 2019-01-25, i. k. 2019-01182

Nr. 1R-9, 2020-01-09, paskelbta TAR 2020-01-09, i. k. 2020-00260

2. Vartotojų asociacijų pateiktų paraiškų vertinimo komisijos darbo reglamentą (pridedama).

3. Pavyzdinę finansinės paramos teikimo vartotojų asociacijos vykdomai vartotojų teisių apsaugos priemonių programai (projektui) įgyvendinti sutarties formą (pridedama).

Teisingumo ministras	Remigijus Šimašius

PATVIRTINTA

Lietuvos Respublikos teisingumo ministro

2012 m. kovo 22 d. įsakymu Nr. 1R-90

VARTOTOJŲ ASOCIACIJŲ PATEIKTŲ PARAIŠKŲ VERTINIMO KOMISIJOS DARBO REGLAMENTAS

I SKYRIUS

BENDROSIOS NUOSTATOS

Pakeistas skyriaus pavadinimas:

Nr. 1R-106, 2016-03-29, paskelbta TAR 2016-03-29, i. k. 2016-06411

1. Vartotojų asociacijų pateiktų paraiškų vertinimo komisijos darbo reglamentas (toliau – reglamentas) nustato Vartotojų asociacijų pateiktų paraiškų vertinimo komisijos (toliau – vertinimo komisija) funkcijas ir teises, vertinimo komisijos darbo organizavimą, paraiškų vertinimo tvarką.

2. Vertinimo komisija savo veikloje vadovaujasi Lietuvos Respublikos vartotojų teisių apsaugos įstatymu, Lietuvos Respublikos Vyriausybės 2008 m. vasario 13 d. nutarimu Nr. 127 „Dėl finansinės paramos vartotojų asociacijoms teikimo“, šiuo darbo reglamentu, Lietuvos Respublikos teisingumo ministro (toliau – teisingumo ministras) įsakymais ir kitais Lietuvos Respublikos įstatymais ir teisės aktais.

Punkto pakeitimai:

Nr. 1R-106, 2016-03-29, paskelbta TAR 2016-03-29, i. k. 2016-06411

3. Vertinimo komisijos organizacinį ir techninį aptarnavimą vykdo Valstybinė vartotojų teisių apsaugos tarnyba.

II SKYRIUS

VERTINIMO KOMISIJOS FUNKCIJOS IR TEISĖS

Pakeistas skyriaus pavadinimas:

Nr. 1R-106, 2016-03-29, paskelbta TAR 2016-03-29, i. k. 2016-06411

4. Vertinimo komisijos funkcijos:

4.1. įvertinti pareiškėjų pateiktas paraiškas dėl finansinės paramos vartotojų teisių apsaugos priemonių programoms (toliau – priemonių programos) ir Europos Sąjungos, užsienio valstybių ar tarptautinių fondų kofinansuojamiems projektams (toliau – projektai);

4.2. pateikti teisingumo ministrui sprendimus dėl finansinės paramos skyrimo priemonių programoms ir projektams.

5. Vertinimo komisija turi teisę:

5.1. iš valstybės ir savivaldybių institucijų ir įstaigų, vartotojų asociacijų per vertinimo komisijos nustatytą terminą reikalauti papildomų dokumentų ar su paraiškomis susijusios informacijos, reikalingos priemonių programoms ir projektams įvertinti;

5.2. esant būtinybei, priemonių programoms ir projektams vertinti pasitelkti reikiamų sričių specialistus. Pastarieji pasirašo reglamento priede pateikiamą nešališkumo deklaraciją ir konfidencialumo pasižadėjimą.

III SKYRIUS

VERTINIMO KOMISIJOS DARBO ORGANIZAVIMAS

Pakeistas skyriaus pavadinimas:

Nr. 1R-106, 2016-03-29, paskelbta TAR 2016-03-29, i. k. 2016-06411

6. Vertinimo komisiją, kurios sudėtį tvirtina teisingumo ministras, sudaro vertinimo komisijos pirmininkas, vertinimo komisijos pirmininko pavaduotojas ir kiti vertinimo komisijos nariai. Vertinimo komisijos darbui vadovauja vertinimo komisijos pirmininkas, jo nesant – vertinimo komisijos pirmininko pavaduotojas.

7. Vertinimo komisijos pirmininkas:

7.1. atstovauja vertinimo komisijai nagrinėjant ir vertinant paraiškas;

7.2. organizuoja ir koordinuoja vertinimo komisijos darbą;

7.3. šaukia vertinimo komisijos posėdžius ir jiems pirmininkauja;

7.4. pasirašo vertinimo komisijos posėdžių protokolus, kitus vertinimo komisijos veiklos dokumentus;

7.5. atsako už vertinimo komisijai pavestų funkcijų atlikimą.

8. Vertinimo komisijos sekretorius yra Valstybinės vartotojų teisių apsaugos tarnybos tarnautojas ar darbuotojas, dirbantis pagal darbo sutartį. Vertinimo komisijos sekretorius nėra vertinimo komisijos narys. Vertinimo komisijos sekretorius, prieš pradėdamas vykdyti vertinimo komisijos sekretoriaus funkcijas, pasirašo reglamento priede pateikiamą nešališkumo deklaraciją ir konfidencialumo pasižadėjimą.

9. Vertinimo komisijos sekretorius:

9.1. registruoja pateiktas paraiškas;

9.2. vertina pareiškėjų ir pateiktų paraiškų administracinę atitiktį;

9.3. rengia vertinimo komisijos posėdžių medžiagą ir pateikia ją vertinimo komisijos nariams;

9.4. rengia informacinius raštus pareiškėjams (dėl paraiškų gavimo, paraiškų registracijos, papildomų dokumentų pateikimo ir pan.);

9.5. suskaičiuoja paraiškų individualaus vertinimo balų vidurkius;

9.6. rengia vertinimo komisijos posėdžių protokolus;

9.7. informuoja vertinimo komisijos narius apie posėdžio datą, laiką ir darbotvarkę;

9.8. tvarko kitus vertinimo komisijos dokumentus ir vykdo kitus vertinimo komisijos pirmininko pavedimus.

10. Vertinimo komisijos veiklos forma yra posėdis.

11. Vertinimo komisijos posėdžiai šaukiami pagal poreikį.

12. Vertinimo komisijos sekretorius informuoja vertinimo komisijos narius apie posėdį ir pateikia posėdžio darbotvarkę ne vėliau kaip prieš dvi darbo dienas iki numatytos posėdžio datos.

13. Vertinimo komisijos nariai, negalintys dalyvauti posėdyje, ne vėliau kaip prieš vieną darbo dieną iki posėdžio apie tai privalo pranešti vertinimo komisijos pirmininkui.

14. Vertinimo komisijos posėdis laikomas teisėtu, jeigu jame dalyvauja ne mažiau kaip du trečdaliai vertinimo komisijos narių.

15. Vertinimo komisijos sprendimai įforminami protokolais, kuriuose turi būti pateikiami vertinimo komisijos sprendimų motyvai. Vertinimo komisijos posėdžio protokolas turi būti parengtas ir pasirašytas vertinimo komisijos pirmininko ir vertinimo komisijos sekretoriaus ne vėliau kaip per penkias darbo dienas nuo vertinimo komisijos posėdžio pabaigos. Vertinimo komisijos nariai turi teisę raštu išdėstyti savo atskirąją nuomonę dėl vertinimo komisijos priimtų sprendimų, kuri pridedama prie vertinimo komisijos posėdžio protokolo.

IV SKYRIUS

PARAIŠKŲ VERTINIMAS

Pakeistas skyriaus pavadinimas:

Nr. 1R-106, 2016-03-29, paskelbta TAR 2016-03-29, i. k. 2016-06411

16. Paraiškų vertinimas organizuojamas Finansinės paramos vartotojų asociacijoms teikimo taisyklių, patvirtintų Lietuvos Respublikos Vyriausybės 2008 m. vasario 13 d. nutarimu Nr. 127 „Dėl finansinės paramos vartotojų asociacijoms teikimo“ (toliau – taisyklės), nustatyta tvarka.

Punkto pakeitimai:

Nr. 1R-106, 2016-03-29, paskelbta TAR 2016-03-29, i. k. 2016-06411

17. Vertinimo komisijos nariai per pirmąjį vertinimo komisijos posėdį, prieš pradėdami paraiškų vertinimo procedūrą, turi pasirašyti reglamento priede pateikiamą nešališkumo deklaraciją ir konfidencialumo pasižadėjimą.

18. Pirmojo posėdžio metu, jeigu vertinimo komisijos posėdyje dalyvauja ne mažiau kaip du trečdaliai vertinimo komisijos narių, vertinimo komisijos pirmininkas pristato vertinimo komisijos nariams, kiek buvo gauta paraiškų pagal kiekvieną iš priemonių programų krypčių ir kiek paraiškų projektams kofinansuoti, ir pateikia administracinę atitiktį atitinkančias paraiškas vertinimo komisijos nariams.

19. Vertinimo komisijos nariai paraiškas vertina individualiai pagal taisyklių 2 priede numatytus kriterijus.

20. Individualių vertinimų suvestines vertinimo komisijos nariai pateikia vertinimo komisijos sekretoriui, kuris apskaičiuoja kiekvienos paraiškos vertinimo balų vidurkį, suskirsto paraiškas pagal gautų balų skaičių.

21. Paraiškos, kurių vertinimo vidurkiai mažesni nei 50 balų arba jose pateiktos priemonių programos neatitinka Lietuvos Respublikos Vyriausybės nustatytų vartotojų teisių apsaugos priemonių programų prioritetinių krypčių, arba jose pateiktos priemonių programos ar projektai neatitinka taisyklių 5 punkto reikalavimų, atmetamos. Priimti sprendimai įforminami protokolu, kuriame nurodomos paraiškų atmetimo priežastys.

22. Vertinimo komisija, įvertinusi paraiškas, nusprendžia, kiek priemonių programų ir kiek projektų bus finansuojama.

23. Nusprendusi dėl finansuojamų priemonių programų ir projektų skaičiaus, vertinimo komisija daugiausia balų surinkusiose paraiškose pateiktoms priemonių programoms ar projektams pasiūlo skirti finansinę paramą.

24. Jeigu kelios paraiškos surenka vienodai balų, tačiau vartotojų asociacijoms skirtos finansinės paramos lėšų nepakanka visoms daugiausia balų surinkusioms priemonių programoms ar projektams finansuoti, vertinimo komisija sprendimus dėl finansinės paramos skyrimo priima balsuodama dėl daugiausia balų surinkusių vartotojų asociacijų pateiktų paraiškų. Tokiu atveju vertinimo komisijos sprendimai priimami atviru balsavimu, paprastąja balsų dauguma. Jeigu vertinimo komisijos balsai pasiskirsto po lygiai, lemiamą balsą turi vertinimo komisijos pirmininkas.

25. Vertinimo komisija paraiškas išnagrinėja ne vėliau kaip per mėnesį nuo paraiškų teikimo termino pabaigos.

26. Vertinimo komisijos sprendimai pateikiami teisingumo ministrui ne vėliau kaip per penkias darbo dienas nuo jų priėmimo. Kartu su sprendimais teisingumo ministrui pateikiamos ir visos paraiškoms vertinti pateiktos medžiagos kopijos. Vertinimo komisijos nariai iki tol, kol bus paskelbti vertinimo rezultatai, neturi teisės informuoti vartotojų asociacijų apie vertinimo rezultatus.

V SKYRIUS

BAIGIAMOSIOS NUOSTATOS

Pakeistas skyriaus pavadinimas:

Nr. 1R-106, 2016-03-29, paskelbta TAR 2016-03-29, i. k. 2016-06411

27. Vertinimo komisijos veiklos dokumentai (paraiškos, posėdžių protokolai, susirašinėjimo medžiaga ir pan.) saugomi Valstybinėje vartotojų teisių apsaugos tarnyboje įstatymų nustatyta tvarka.

_________________

Vartotojų asociacijų paraiškų vertinimo

komisijos darbo reglamento

priedas

_

(vardas ir pavardė)

Nešališkumo deklaracija ir KONFIDENCIALUMO PASIŽADĖJIMAS

20_____ m. _____________ d.

Vilnius

Aš pareiškiu, kad, vertindamas pateiktas paraiškas,

1. Pasižadu:

1.1. saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant pareiškėjų pateiktas paraiškas dėl finansinės paramos skyrimo vartotojų teisių apsaugos priemonių programoms (toliau – priemonių programos) ir Europos Sąjungos, užsienio valstybių ar tarptautinių fondų kofinansuojamiems projektams (toliau – projektai);

1.2. man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.

2. Man išaiškinta, kad konfidencialią informaciją sudaro:

2.1. priemonių programų ir projektų duomenys ir turinys;

2.2. priemonių programų ir projektų vertinimo rezultatų duomenys;

2.3. kita informacija, susijusi su priemonių programų ir projektų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.

3. Patvirtinu, kad atsisakysiu vertinti man pateiktą paraišką, jei paaiškės, kad aš esu projektą pateikusios organizacijos narys (-ė), dalyvauju projektą pateikusios organizacijos valdymo organų veikloje, esu įtrauktas (-a) į projekto, kuris yra vertinimo stadijoje, vykdymo procesą, galiu nesuderinti viešųjų ir privačių interesų.

4. Esu perspėtas (-a), kad, pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti padarytus nuostolius.

PATVIRTINTA

Lietuvos Respublikos teisingumo ministro

2012 m. kovo 22 d. įsakymu Nr. 1R-90

(Pavyzdinė sutarties forma)

Finansinės paramos teikimo vartotojų asociacijos vykdomai vartotojų teisių apsaugos priemonių programai (projektui) įgyvendinti sutartiS

20__ m. _______________ d. Nr.

Valstybinė vartotojų teisių apsaugos tarnyba, atstovaujama direktoriaus

, veikiančio pagal Valstybinės vartotojų teisių apsaugos tarnybos

(vardas, pavardė)

nuostatus, patvirtintus Lietuvos Respublikos Vyriausybės 2015 m. gruodžio 23 d. nutarimu Nr. 1333 „Dėl Valstybinės vartotojų teisių apsaugos tarnybos nuostatų patvirtinimo“ (toliau – Tarnyba), ir

(vartotojų asociacija)

atstovaujama	,

(vardas, pavardė)

veikiančio pagal	, sudaro finansinės paramos, skirtos vadovaujantis

Finansinės paramos vartotojų asociacijoms teikimo taisyklėmis, patvirtintomis Lietuvos Respublikos Vyriausybės 2008 m. vasario 13 d. nutarimu Nr. 127 „Dėl finansinės paramos vartotojų asociacijoms teikimo“ (toliau – taisyklės), teikimo vartotojų asociacijos vykdomai vartotojų teisių apsaugos priemonių programai (projektui) įgyvendinti sutartį (toliau – sutartis):

Pastraipos pakeitimai:

Nr. 1R-106, 2016-03-29, paskelbta TAR 2016-03-29, i. k. 2016-06411

1. Sutarties objektas

1.1. Sutarties objektas yra finansinės paramos teikimas

(vartotojų asociacijos vykdomos vartotojų

(toliau – programa (projektas))

teisių apsaugos priemonių programos (projekto) pavadinimas)

įgyvendinti.

1.2. Programos (projekto) įgyvendinimas:

Eil. Nr.	Veiklos apibūdinimas	Įgyvendinimo vieta	Vykdytojas	Įgyvendinimo laikas (ketvirčiais)	Numatomos išlaidos (eurais)	Finansavimo šaltinis

Punkto pakeitimai:

Nr. 1R-282, 2014-09-02, paskelbta TAR 2014-09-02, i. k. 2014-11610

1.3. Programos (projekto) trukmė (pradžia, pabaiga)	.

1.4. Prioritetinė kryptis (jei taikoma)	.

2. Šalių TEISĖS IR PAREIGOS

2.1. Tarnyba įsipareigoja:

2.1.1. skirti __________________ eurų finansinę paramą sutarties 1.1 punkte nurodytai programai (projektui) įgyvendinti;

Punkto pakeitimai:

Nr. 1R-282, 2014-09-02, paskelbta TAR 2014-09-02, i. k. 2014-11610

2.1.2. per 5 darbo dienas po sutarties pasirašymo į vartotojų asociacijos sąskaitą pervesti 100 proc. vartotojų asociacijai skirtos finansinės paramos.

2.2. Tarnyba turi teisę kontroliuoti, kaip vykdoma programa (projektas).

2.3. Vartotojų asociacija įsipareigoja:

2.3.1. įgyvendinti programą (projektą) iki sutarties 1.3 punkte nurodytos programos (projekto) pabaigos datos;

2.3.2. gautą finansinę paramą naudoti tik pagal tikslinę paskirtį, nurodytą sutarties 1.1 punkte;

2.3.3. programos (projekto) lėšų dalį administracinėms išlaidoms padengti naudoti programoje (projekte) nustatytiems tikslams pasiekti;

2.3.4. užtikrinti programos (projekto) sąmatos dalies, kuri nepadengiama pagal šią sutartį suteiktos finansinės paramos lėšomis, finansavimą iš kitų šaltinių;

2.3.5. per 14 kalendorinių dienų nuo programos (projekto) pabaigos datos, nurodytos sutarties 1.3 punkte, taisyklių nustatyta tvarka pateikti Tarnybai priemonių programos (projekto) lėšų naudojimo ir įgyvendinimo ataskaitą (toliau – ataskaita) (popierine ir elektronine forma), kurią per mėnesį nuo ataskaitos gavimo dienos patvirtina arba nepatvirtina Tarnybos direktorius. Parengus šią ataskaitą, ne vėliau kaip iki jos pateikimo Tarnybai dienos paskelbti ją vartotojų asociacijos interneto tinklalapyje, jeigu vartotojų asociacija jį turi;

2.3.6. Tarnybai reikalaujant, pateikti informaciją apie programos (projekto) įgyvendinimą;

2.3.7. nepanaudotas lėšas grąžinti Tarnybai per 14 kalendorinių dienų nuo programos (projekto) pabaigos datos, nurodytos sutarties 1.3 punkte;

2.3.8. grąžinti ne pagal tikslinę paskirtį panaudotas finansinės paramos lėšas, Tarnybos direktoriui nepatvirtinus sutarties 2.3.5 punkte nurodytos ataskaitos arba nutraukus sutartį;

2.3.9. viešai skelbti, kad vykdomos programos (projekto) veiklos yra remiamos iš Lietuvos Respublikos valstybės biudžeto lėšų.

2.4. Šalys įsipareigoja keistis informacija, reikalinga sutarčiai vykdyti.

3. Atsakomybė ir ginčų sprendimo tvarka

3.1. Tarnyba turi teisę vienašališkai nutraukti sutartį, jeigu:

3.1.1. po sutarties sudarymo paaiškėja taisyklių 7 punkte nurodytos aplinkybės, dėl kurių finansinė parama negalėjo būti skirta;

3.1.2. vartotojų asociacija skirtas lėšas naudoja ne pagal tikslinę paskirtį;

3.1.3. vartotojų asociacija taisyklių nustatyta tvarka neatsiskaitė už gautas lėšas;

3.1.4. vartotojų asociacija padarė kitą esminį sutarties pažeidimą.

3.2. Paaiškėjus 3.1 punkte nurodytoms aplinkybėms, Tarnyba prieš 10 darbo dienų iki sutarties nutraukimo informuoja vartotojų asociaciją apie sutarties nutraukimą.

3.3. Nutraukus sutartį, vartotojų asociacija per mėnesį privalo grąžinti Tarnybai ne pagal tikslinę paskirtį panaudotas lėšas ir (ar) lėšas, už kurias taisyklių nustatyta tvarka neatsiskaitė. Sutartį nutraukus pagal sutarties 3.1.1 ar 3.1.4 punktą, vartotojų asociacija privalo grąžinti visą suteiktą finansinės paramos sumą.

3.4. Ginčai dėl sutarties vykdymo sprendžiami šalių susitarimu, o nesusitarus – Lietuvos Respublikos įstatymų nustatyta tvarka.

3.5. Jeigu viena iš šalių dėl nenumatytų priežasčių negali įvykdyti kurio nors sutartimi prisiimto įsipareigojimo, nedelsdama raštu kreipiasi į kitą šalį dėl sutarties papildymo, pakeitimo ar nutraukimo.

4. baigiamosios nuostatos

4.1. Sutartis įsigalioja nuo jos pasirašymo dienos.

4.2. Sutartis abiejų šalių susitarimu gali būti raštu pakeičiama ar papildoma.

4.3. Sutartis pasibaigia sutartį įvykdžius arba ją nutraukus sutartyje nurodytais atvejais.

4.4. Sutartis sudaryta dviem egzemplioriais lietuvių kalba, turinčiais vienodą teisinę galią, po vieną egzempliorių kiekvienai šaliai. Kiekvienas sutarties lapas pasirašomas šalių.

4.5. Vartotojų asociacijos paraiška suteikti finansinę paramą yra neatskiriama sutarties dalis.

5. šalių adresai ir rekvizitai

Valstybinė vartotojų teisių apsaugos tarnyba Kodas 188770044 Vilniaus g. 25, 01119 Vilnius a. s. LT 597044060001527853 AB SEB bankas Banko kodas 70440 Tel. (8 5) 262 6751 Faks. (8 5) 279 1466	____________________________ (vartotojų asociacijos pavadinimas) ____________________________ (kodas) ____________________________ (adresas) ____________________________ (banko rekvizitai) ____________________________ (b. s. Nr.) ____________________________ (tel.) ____________________________ (faks.)
Valstybinės vartotojų teisių apsaugos tarnybos direktorius ____________________________ (vardas, pavardė) (parašas) A. V.	Vartotojų asociacijos vadovas ____________________________ (vardas, pavardė) (parašas)

_________________

Pakeitimai:

1.

Lietuvos Respublikos teisingumo ministerija, Įsakymas

Nr. 1R-38, 2013-02-13, Žin., 2013, Nr. 18-907 (2013-02-16), i. k. 1132270ISAK0001R-38

Dėl teisingumo ministro 2012 m. kovo 22 d. įsakymo Nr. 1R-90 "Dėl Lietuvos Respublikos Vyriausybės 2008 m. vasario 13 d. nutarimo Nr. 127 "Dėl finansinės paramos vartotojų asociacijoms teikimo" įgyvendinimo" pakeitimo

2.

Lietuvos Respublikos teisingumo ministerija, Įsakymas

Nr. 1R-110, 2014-04-02, paskelbta TAR 2014-04-02, i. k. 2014-04010

Dėl teisingumo ministro 2012 m. kovo 22 d. įsakymo Nr. 1R-90 „Dėl Lietuvos Respublikos Vyriausybės 2008 m. vasario 13 d. nutarimo Nr. 127 „Dėl finansinės paramos vartotojų asociacijoms teikimo“ įgyvendinimo“ pakeitimo

3.

Lietuvos Respublikos teisingumo ministerija, Įsakymas

Nr. 1R-282, 2014-09-02, paskelbta TAR 2014-09-02, i. k. 2014-11610

Dėl teisingumo ministro 2012 m. kovo 22 d. įsakymo Nr. 1R-90 „Dėl Lietuvos Respublikos Vyriausybės 2008 m. vasario 13 d. nutarimo Nr. 127 „Dėl finansinės paramos vartotojų asociacijoms teikimo“ įgyvendinimo“ pakeitimo

4.

Lietuvos Respublikos teisingumo ministerija, Įsakymas

Nr. 1R-334, 2014-11-03, paskelbta TAR 2014-11-03, i. k. 2014-15358

Dėl teisingumo ministro 2012 m. kovo 22 d. įsakymo Nr. 1R-90 „Dėl Lietuvos Respublikos Vyriausybės 2008 m. vasario 13 d. nutarimo Nr. 127 „Dėl finansinės paramos vartotojų asociacijoms teikimo“ įgyvendinimo“ pakeitimo

5.

Lietuvos Respublikos teisingumo ministerija, Įsakymas

Nr. 1R-106, 2016-03-29, paskelbta TAR 2016-03-29, i. k. 2016-06411

Dėl teisingumo ministro 2012 m. kovo 22 d. įsakymo Nr. 1R-90 „Dėl Lietuvos Respublikos Vyriausybės 2008 m. vasario 13 d. nutarimo Nr. 127 „Dėl finansinės paramos vartotojų asociacijoms teikimo“ įgyvendinimo“ pakeitimo

6.

Lietuvos Respublikos teisingumo ministerija, Įsakymas

Nr. 1R-8, 2018-01-16, paskelbta TAR 2018-01-16, i. k. 2018-00655

Dėl teisingumo ministro 2012 m. kovo 22 d. įsakymo Nr. 1R-90 „Dėl Lietuvos Respublikos Vyriausybės 2008 m. vasario 13 d. nutarimo Nr. 127 „Dėl finansinės paramos vartotojų asociacijoms teikimo“ įgyvendinimo“ pakeitimo

7.

Lietuvos Respublikos teisingumo ministerija, Įsakymas

Nr. 1R-40, 2019-01-25, paskelbta TAR 2019-01-25, i. k. 2019-01182

Dėl teisingumo ministro 2012 m. kovo 22 d. įsakymo Nr. 1R-90 „Dėl Lietuvos Respublikos Vyriausybės 2008 m. vasario 13 d. nutarimo Nr. 127 „Dėl finansinės paramos vartotojų asociacijoms teikimo“ įgyvendinimo“ pakeitimo

8.

Lietuvos Respublikos teisingumo ministerija, Įsakymas

Nr. 1R-9, 2020-01-09, paskelbta TAR 2020-01-09, i. k. 2020-00260

Dėl teisingumo ministro 2012 m. kovo 22 d. įsakymo Nr. 1R-90 „Dėl Lietuvos Respublikos Vyriausybės 2008 m. vasario 13 d. nutarimo Nr. 127 „Dėl finansinės paramos vartotojų asociacijoms teikimo“ įgyvendinimo“ pakeitimo